El minut a minut del ple ordinari d’octubre | Viu Molins de Rei\nEl minut a minut del ple ordinari d’octubre\nRoger Cuartielles • 30/10/2019\nLa Sala de Plens ha aprovat per unanimitat l’adhesió de Molins de Rei al protocol de seguretat contra les violències sexuals en entorns d’oci, així com dedicar un espai de record a les dones deportades als camps de concentració nazis. En la sessió, Jordi Pradell també ha pres possessió com a regidor de Junts per Molins després de la renúncia d’Eva Folquer.\nBona tarda des de la Sala de Plens. Comença el #plemolins ordinari del mes d'octubre pic.twitter.com/Dgrodnt1zZ\n— Viu Molins de Rei (@ViuMolinsdeRei) October 30, 2019\nJordi Pradell pren posessió com a regidor de @juntsxmolins en substitució d'@EvaFolquer. Promet fidelitat a la Constitució per "imperatiu legal" #plemolins pic.twitter.com/pDJwFcPx7p\nEl regidor de Finances, Miguel Zaragoza, dona compte al #plemolins sobre l'anàlisi de la situació econòmica i financera de l'Ajuntament feta per la Diputació de Barcelona pic.twitter.com/moNKbvYjkD\nResponen a Zaragoza, el regidor d'@ercmolins, @MarcelCAT131, i la regidora de @MolinsCamina, @anitxiwa. Consideren que "el més preocupant és no poder actualitzar l'inventari any rere any" #plemolins\n.@RamonSG2019, de @juntsxmolins, opina que l'inventari econòmic fet ha ajudat a "endreçar els comptes de l'Ajuntament" i encoratja el nou equip de govern a seguir fent auditories per millorar la gestió econòmica #plemolins pic.twitter.com/ygzG50v5TH\nEs passa a un nou punt econòmic. El regidor de Finances, Miguel Zaragoza, explica que l'Ajuntament ha complert els terminis de pagament previstos per al tercer trimestre de 2019. Explica que actualment el consistori paga a 20,9 dies #plemolins\nEl regidor de Finances, Miguel Zaragoza, exposa ara una modificació del Pressupost General de l'Ajuntament. Es tracta d'un crèdit extraordinari i d'un suplement que permetran mesures com la compra d'un vehicle per l'@ADF249 #plemolins pic.twitter.com/6Qba1vmXgn\nDes de la @cupmolins, @josepraventosf diu que veuen bé algunes mesures com la compra d'un nou vehicle per a l'ADF, però consideren que sobretot "cal invertir en prevenció forestal" sobre el terreny #plemolins\nEl regidor d'@ercmolins, @MarcelCAT131, anuncia l'abstenció del republicans a la modificació pressupostària perquè algunes mesures "generen dubtes". Des de @MolinsCamina, @anitxiwa, considera que "hi ha despeses prescindibles" i diu que també s'hi abstindran #plemolins\n.@RamonSG2019, de @juntsxmolins, anuncia que els postconvergents sí que donaran suport a la modificació pressupostària. "Aquestes modificacions de crèdit són possibles pels diners que va deixar l'anterior govern", subratlla el portaveu de Junts i exalcalde al #plemolins\nZaragoza respon a l'oposició. Diu que "aquestes són les propostes econòmiques que pensem que es poden fer abans de tancar l'any" #plemolins\nLa regidora de @MolinsCamina, @anitxiwa, etziba a @RamonSG2019 que "potser no s'hauria de vanagloriar tant del romanent que va deixar el seu govern" #plemolins pic.twitter.com/YIk9HNgdSc\nFinalment, la modificació pressupostària plantejada per l'equip de govern, s'aprova amb els vots a favor de @PSCMolinsdeRei i @juntsxmolins. La resta de grups s'hi abstenen #plemolins\nAra el #plemolins aprova per unanimitat la renúncia voluntària presentada per Joan Sanahuja com a Director de Serveis de Sostenibilitat i Territori de l'Ajuntament. Els grups municipals i l'alcalde, @xavipaz, li agraeixen la tasca feta durant aquests anys pic.twitter.com/dcJ8ICCpkC\nEl regidor de Patrimoni, Miguel Zaragoza, explica al #plemolins que ha finalitzat la cessió d'ús de l'immoble de l'avinguda de València que tenia l'Associació Comarcal Pro-discapacitats del Baix Llobregat\nDes d'@ercmolins, la regidora @MEsponaB, espera que el pis torni a tenir un ús social. També ho opina la regidora de @juntsxmolins, Carme Madorell #plemolins. El punt s'aprova per unanimitat\nEl #plemolins aprova ara el nomenament del regidor @josepraventosf (@cupmolins) com a representant del consistori a l'Associació de Municipis i Entitats per l'Aigua Pública (AMAP). Tots els grups municipals hi voten a favor excepte @ercmolins i @Cs_MolinsdeRei, que s'hi abstenen pic.twitter.com/ZZQyhvRUhM\nEs tracta l'Adhesió a la Xarxa Espanyola de Ciutats Saludables. La regidora de Salut Pública, Laia Castellana, exposa la voluntat d'integrar #MolinsdeRei en aquesta xarxa al #plemolins\nDes d'@ercmolins, la regidora Núria Garriga, diu que no hi votaran a favor i suggereix al govern que estudiï incorporar-se a la xarxa catalana. Des de @MolinsEnComu i @MolinsCamina demanen reflexionar sobre què pot implicar l'adhesió del municipi a àmbit econòmic #plemolins\nLa regidora de @juntsxmolins, Carme Madorell, anuncia el vot afirmatiu del grup. També ho diu la regidora de @Cs_MolinsdeRei, @laiacassauba. L'adhesió de #MolinsdeRei a la Xarxa Espanyola de Ciutats Saludables s'aprova amb les abstencions d'@ercmolins i @MolinsCamina #plemolins pic.twitter.com/0QrGbdc0RW\nEl #plemolins tracta ara l'adhesió de #MolinsdeRei al Protocol contra les violències sexuals en entorns d'oci. La regidora, @jessica76, demana el suport del plenar al protocol\nEls grups de l'oposició opinen que el protocol és necessari i anuncien que hi votaran a favor. La regidora de @MolinsCamina, @anitxiwa, també demana que es doti de més recursos econòmics la regidora de Feminismes. "Tenim moltes coses a fer", reivindica Aroca al #plemolins\nEl #plemolins aprova per unanimitat que #MolinsdeRei s'adhereixi al Protocol de seguretat contra les violències sexuals en entorns d'oci impulsat per @interiorcat pic.twitter.com/PgjOFVoq6J\nEl #plemolins tracta la participació definitiva de l'Ajuntament en el finançament de l'Escola Bressol La Traca per al curs passat, així com la participació provisional per al finançament d'aquest curs. També es debat aprovar un equilibri financer per l'Escola Bressol El Molí\nLa regidora d'Educació, @aigaba, exposa el punt. Des d'@ercmolins lloen la tasca de les escoles bressol i des de la @cupmolins "aposten per aplicar el mateix model de gestió pública a les tres escoles bressol" i esperen que el finançament no sigui "un pedaç" #plemolins\nDes de @MolinsEnComu, el regidor @GerardCorredera, també aposta per la remunicipalització del servei. També ho opina, @anitxiwa, de @MolinsCamina: "Si no tenim una gestió directa del servei haurem de tractar aquest punt cada any", raona #plemolins\n.@RamonSG2019 (@juntsxmolins) creu que el focus s'ha de posar en la qualitat del servei i no tant en la gestió en si. "El més important és si el servei funciona correctament, no si és en forma de cooperativa o com és el model" #plemolins\nLa regidora d'Educació, @aigaba, respon a la regidora d'@ercmolins, Núria Garriga, que a #MolinsdeRei ja hi ha tarificació social al municipi. També recorda que l'Ajuntament i les famílies són les que es fan càrrec del gruix del cost de les escoles bressol #plemolins pic.twitter.com/Ht4R4JFCTz\nDes de @MolinsCamina i @MolinsEnComu pregunten sobre com es troba la reclamació a la Generalitat en concepte d'escoles bressol. La regidora Ainoa García respon que no en té notícies #plemolins\nS'aprova la participació de l'Ajuntament en el finançament de l'Escola Bressol La Traca per al curs passat i per a l'actual. També tira endavant l'equiplibri financer per a l'Escola Bressol El Molí. Hi voten a favor tots els grups excepte la @cupmolins, que s'hi absté #plemolins\nEs tracta ara un punt sobre la verificació del Text Refós del Pla Especial del Patrimoni Històric i Arquitectònic de #MolinsdeRei. L'exposa el regidor de Patrimoni, Miguel Zaragoza #plemolins\n.@anitxiwa, de @molinscamina, creu que el pla s'ha d'aprovar urgentment. "Esperem que pel camí de l'aprovació no ens caiguin els edificis més emblemàtics", ha dit. Aroca també ha recordat que és necessari protegir l'edifici de l'Estació, que ha quedat fora del pla #plemolins\n.@RamonSG2019, de @juntsxmolins, considera que és un moment important perquè s'està a les portes d'aprovar un pla especial que porta molt de temps sobre la taula. Des de @MolinsEnComu, @GerardCorredera, celebra el tram final però recorda que "arriba tard" #plemolins pic.twitter.com/tUBR2zdWuB\nEls punts sobre el Pla Especial de Patrimoni Històric i Arquitectònic de #MolinsdeRei s'aproven per unanimitat al #plemolins. S'acaben així els punts de les comissions informatives i es passa a debatre les mocions\n.@ercmolins presenta una moció perquè el #plemolins reconegui les dones deportades als camps de concentració nazis. L'exposa la regidora @MEsponaB, que recorda a dones com Neus Català i Conxita Grangé. Demana que un espai municipal porti els seus noms i en recordi la tasca pic.twitter.com/1CoK2WWqoh\nEl #plemolins aprova per unanimitat que #MolinsdeRei tingui un espai de record a les dones deportades als camps nazis com #NeusCatala i #ConxitaGrange pic.twitter.com/tsGc75CaOL\nLa @cupmolins exposa una moció de suport a la regió de Rojava i en defensa de la pau a l'Orient Mitjà. S'aprova amb els vots a favor d'@ercmolins, @juntsxmolins, @MolinsCamina i @MolinsEnComu. S'hi abstenen el @PSCMolinsdeRei i @Cs_MolinsdeRei #plemolins\nLa @cupmolins presenta una moció per condemnar la violència policial i per una solució democràtica al conflicte català. Demanen la dimissió de Buch i Grande-Marlaska. Argumenten que qui causa la violència és la policia i justifiquen "actituds d'autodefensa" contra ella #plemolins pic.twitter.com/hIthmJQf7g\nLa regidora de @Cs_MolinsdeRei, @laiacassauba, demana "parlar de tota la violència". Explica al #plemolins el seu cas personal com a estudiant universitària: "No pot ser que m'insultin per anar a la universitat quan hi ha vaga". També recorda els aldarulls causats a Barcelona\nDes de @MolinsCamina, la regidora @anitxiwa, diu que votaran a favor de la moció: "Ja n'hi ha prou de criminalitzar les protestes socials en aquest país", etziba. Des de @juntsxmolins entenen la moció, però demanen una votació separada de diversos punts #plemolins\nDes del @PSCMolinsdeRei, l'alcalde @xavipaz qüestiona algunes de les propostes de la moció com abolir la BRIMO. "A qui pensen delegar la seguretat?", etziba a la @cupmolins. Paz anuncia el vot contrari dels socialistes a la moció #plemolins pic.twitter.com/NDCfSUzNgk\nLa moció es vota punt per punt després de la petició de diversos grups polítics. S'aproven la meitat dels punts exposats. Ara es passa al torn de precs i preguntes #plemolins\n.@RamonSG2019, de @juntsxmolins, demana que s'informi la ciutadania sobre el Tribut Metropolità pels "dubtes que hi ha". El regidor de Finances, Miguel Zaragoza, explica que al web del consistori hi ha un enllaç informatiu al respecte #plemolins\nTorn obert de paraules al #plemolins. Un representant de l'@ADF249 agraeix la modificació pressupostària aprovada que els permetrà tenir un nou vehicle. També pren la paraula un comerciant que es queixa de "falta de suport al comerç". Diu que el comerç local s'està "ensorrant" pic.twitter.com/Kvdi4twMGJ\nUna veïna es queixa del Tribut Metropolità: "L'Ajuntament no ha donat informació detallada i exhaustiva". La veïna denuncia que #MolinsdeRei "té un valor cadastral molt elevat" i que el tribut del 2019 està sobredimensionat. Pregunta què es farà amb el tribut del 2020 #plemolins\nPaz respon que el Tribut Metropolità no és municipal. També diu que l'Ajuntament no negocia amb l'AMB ni el valor cadastral ni l'import a pagar. L'alcalde diu que el #plemolins no pot aprovar bonificacions, però sí subvencionar a ciutadans que no puguin pagar certs impostos\nUn veí del barri de Vallpineda explica al #plemolins que els aigüats de la setmana passada han afectat la zona. Volen deixar constància de la seva "preocupació per l'estat de deixadesa del barri". També diu que a partir d'ara el barri es farà sentir més al municipi pic.twitter.com/dqA4lQJsru\nFinalitza el #plemolins ordinari d'octubre\nEtiquetes:Ajuntament de Molins de Rei Molins de Rei ple molins de rei ordinari octubre ple municipal


Véns al club de lectura #Llegirelteatre? | Biblioteca Trinitari Fabregat\n← VII certamen de Treballs de Recerca d’Alcanar, 2018\nEls conductors dels clubs de llegir teatre, avui rebran la primera sessió de formació al TNC →\nComencem les activitats rutinàries a la #biblio! Per quart any consecutiu, participem en la temporada del club de lectura #Llegirelteatre, que el servei de biblioteques públiques de Catalunya i el Teatre Nacional de Catalunya organitzen conjuntament.\nLlegirem únicament textos teatrals i estos estan lligats, a la programació del Teatre Nacional de Catalunya.\nSi vols participar, vine a la biblioteca a demanar informació, et proporcionem el llibre i pots llegir-lo allí on vulgues, a casa, al jardí, a la faena…. I un dissabte al mes, a les 12 h del migdia, ens trobarem a la biblioteca per comentar-lo.\nEl dissabte 22 de setembre és la nostra primera trobada, presentarem la nova temporada del club i repartirem la primera obra que llegirem: “Els jocs florals de Canprosa“, de Santiago Rusiñol\nSi t’agrada el #teatre, este és el teu club!\nGaleria | Aquesta entrada s'ha publicat en Activitats, club de lectura, General, teatre i etiquetada amb biblioteca, cultura, lectura, projecte, serveis, teatre. Afegiu a les adreces d'interès l'enllaç permanent.


Sentència per a un dissortat cas d’assassinat, que es va passar 11 anys encallat. Dos homes han rebut sentència aquest dijous per uns fets que es remunten a 2007. El jutjat d’instrucció número 16 de Barcelona, en un judici amb jurat popular, els han condemnat a 20 anys de presó per la mort d’un altre home en un pis de la ciutat de Barcelona.\nEl crim va tenir lloc el 18 d’octubre del 2007, quan dos lladres van entrar a l’habitatge de la víctima. Per tal de robar-li 3.200 euros en efectiu i diversos objectes de valor, van lligar-lo pels peus i les mans, li van pagar i li van col·locar a la boca una mordassa de roba. A causa de l’agressió, l’home va morir. La investigació inicial va quedar encallada durant anys i no s’havien trobat els culpables.\nEls dos condemnats són dos germans residents a Cambrils, amb antecedents per robatoris. A més, en detenir-los van trobar al pis d’un dels dos un lot de material incriminatori d’aquesta activitat: cinta adhesiva, tisores, una pistola i projectils. Un “kit de lladre de domicilis” per als experts policials. Presumptament al pis de la víctima mortal buscaven alguna cosa de gran valor, que els va portar a registrar calaixeres i tots els elements del llit –matalàs, coixins…–. El jurat ha vist solidesa a l’acusació i els ha assignat una pena de 3 anys pel delicte de robatori amb violència i 17 anys pel principal càrrec, el d’assassinat.\nDues empremtes clau al cas de l’assassinat\nEl 2008 els Mossos d’Esquadra van decidir reobrir el cas i, en tornar a revisar les proves, van trobar unes empremtes dactilars que no s’havien trobat el primer cop. La troballa va permetre identificar per fi els culpables i portar-los davant la justícia.\nLa sentència, que ha avançat El Periódico i recull l’agència ACN, exposa aquestes descobertes a posteriori i recorda a més el desenvolupament de noves tècniques de recerca millorades, per exemple amb metodologies químiques més modernes, que van permetre trobar dues empremtes digitals ocultes. Una era en un paper que estava en custòdia policial des de 2017, entre les proves recollides a l’immoble. L’altra, en un tros de la cinta usada per lligar l’home mort.\nAixí, van repassar tot el cas i les més de 80 empremtes dactilars que ja s’havien trobat al primer moment. Totes excepte les dues noves tenien alguna justificació amb el pis. En canvi les dues noves portaven a la identitat d’uns homes que no tenien relació amb l’habitatge ni la víctima.\nAssassinat Justícia Mossos d'Esquadra\nDeclarat culpable un acusat per apunyalar un home en un locutori\nEl processat s'enfronta a una petició de 12 anys i mig de presó per l'assassinat comès el juliol de 2019


El CFJ Mollerussa empata davant l’Andorra de Gerard Piqué\nCFJ Mollerussa i FC Andorra van empatar a 0 ahir en un amistós disputat al camp de l’Atlètic Segre. L’equip del Pla d’Urgell va igualar el pols a un equip que sota la direcció dels exblaugranes Gabri i Jorquera, es prepara per fer el salt a la Segona B.\nMolta expectació al camp de l’Atlètic Segre per veure en directe com el CFJ Mollerussa s’enfrontava al FC Andorra de Gerard Piqué, que enguany ha protagonitzat un doble ascens i que competirà a la Segona B. El partit va començar amb un homenatge a Fede Bessone, jugador tricolor sorgit de la base de l’Atlètic Segre.\nNomés començar a rodar la pilota, el CFJ Mollerussa ja va avisar amb un xut al pal. El joc associatiu de l’equip del Pla d’Urgell va agradar i molt a la grada. Per la seva banda, el FC Andorra, que venia de jugar un partit de Copa Catalunya el dia anterior, no va tenir encert de cara a porta tot i disposar de bones arribades.\nA la represa va seguir la igualtat, i fins i tot, el CFJ Mollerussa va dominar en algunes fases, però el marcador no es va moure.\nI és que el partit va posar de manifest el potencial d’un CFJ Mollerussa que a aquestes altures de pretemporada il·lusiona. Fins i tot l’entrenador andorrà, Gabri, es va desfer en elogis cap al rival.\nAl final, taules al marcador, minuts de rodatge per un FC Andorra en construcció, i molt bones sensacions d’un CFJ Mollerussa que apunta alt en l’any del seu centenari.


Ma'ayan B'midbar Shittim Israel - Ofertes d'hotels amb els MILLORS DESCOMPTES EN LÍNIA\nDescompte a Ma'ayan B'midbar\nKibbutz Yahel, Nahal Shittim, Shittim, Israel, 88850 - Molt bona ubicació - Veure al mapa\nHabitació Familiar amb Cuina Americana (2 Adults i 2 Nens) - Vista exterior\nMés informació sobre Ma'ayan B'midbar\nPer als viatgers què vulguin captar les imatges i els sons de Shittim, Ma'ayan B'midbar és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Ma'ayan B'midbar és compromet a que la seva estada sigui el més còmoda possible. Els clients de l'hotel poden gaudir de Wi-Fi gratuït en totes les habitacions, habitació familiar, instal.lacions de barbacoa, servei de bugaderia, caixa forta.\nGaudiu de les comoditats d'alta gama com ara aire condicionat, calefacció, aparell de televisió, TV satèl•lit/cable, cuina americana per tal de relaxar-vos després d'un cansat dia. Durant el dia podeu gaudir de l'atmòsfera relaxant de piscina exterior, parc infantil, pistes de tennis. Ma'ayan B'midbar és un lloc ideal d'estada pels viatgers que busquin encant, comfort i facilitat a Shittim.


La defensa del president sosté que encara no ha rebut la comunicació formal de la sentència\nEl Tribunal Superior de Justícia de Catalunya (TSJC) ha notificat la condemna al president de la Generalitat, Quim Torra, després d’haver-ne rebut la comunicació del Tribunal Suprem espanyol. El TSJC és l’òrgan encarregat de fer efectiva la condemna per desobediència, atès que va condemnar-lo en primera instància, i assegura que la inhabilitació de Torra és d’aplicació immediata des d’avui mateix, menys de dues hores després de la resposta del Suprem refusant el recurs de cassació.\nEl TSJC requereix a Torra que no prengui cap més decisió com a president de la Generalitat i informa el govern i el Parlament de Catalunya del cessament del president. D’aquesta manera, es descarta la convocatòria electoral i s’obre un període de quatre mesos fins a les eleccions, tret que el parlament investeixi un altre president.\nAra s’obre un període de deu dies perquè el president del parlament, Roger Torrent, faci una ronda de consultes amb els partits per a comprovar si hi ha cap candidat a la investidura que reuneixi una majoria a la cambra. Torrent notificarà al parlament que no hi ha cap candidat, i aleshores s’obrirà un període de dos mesos fins a la dissolució del parlament. Una volta acabat el termini, les eleccions quedaran automàticament convocades al cap de cinquanta-quatre dies. Això situa els comicis el 31 de gener o bé el 7 de febrer.


Medea segons Cherubini | Òpera amb referents\n← GLUCK, Christoph Willibald\nCHERUBINI, Luigi Maria Zenobio →\nÓpera-comique en tres actes amb música de Cherubini i llibret de François-Benoît Hoffmann, inspirat en les tragèdies de Eurípides i Sèneca. S’estrenà en el Théâtre Feydeau, de París, el 13 de març de 1797, en francès i amb els diàlegs parlats típics de la ópera-comique. Versió italiana: Carlo Zangarini. Estrenada a Catalunya en el Gran Teatre del Liceu, Barcelona, el 30 de desembre de 1976.\nMedea: Maga poderosa, esposa repudiada per Giasone. Paper de soprano amb rivets dramàtics; paper de gran pes escènic, que exigeix arribar del sib2 al si4.\nGiasone: Príncep de Tessalia, espòs de Medea, enamorat ara de Glauce. Paper de tenor, requereix certa fortalesa vocal; ha d’arribar al sib3.\nGlauce: (Dircé a la versió francesa). Filla de Creont, rei de Corint, enamorada de Giasone. Paper per soprano lírica o lírica-lleugera. Ha d’arribar el do5 i tenir una veu àgil i flexible. Després del primer acte el paper perd importància.\nCreont: Rei de Corint, pare de Glauce. Paper per baix amb autoritat i solemnitat; ha d’arribar des del la1 fins el fa#3.\nNeris: Criada i confident de Medea. Paper per mezzosoprano de quantia però té una llarga i vistosa ària; ha d’arribar desde el la2 fins el la4.\nCriada 1 i criada 2: De Glauce. Dos petits papers de soprano.\nCapita de la guàrdia: Al servei de Creont. Baríton.\nDos fills: De Medea i Giasone. Personatges petits, muts.\nL’origen literari d’aquesta òpera es basa en les tragèdies de Eurípides i Sèneca, i en la de Corneille, tantes vegades recollides i manipulades pels compositors dels segles XVII i XVIII. La versió de Cherubini resulta ser considerablement sòbria i clàssica, com influida per l’esperit teatral de Gluck.\nTraduida la òpera a l’italià per Carlo Zangarini, ha circulat en una versió adulterada, perquè en el segle XIX el compositor alemany Franz Lachner va decidir canviar els diàlegs parlats per recitatius acompanyat d’orquestra a la manera gluckiana. Tot i que molt criticada aquesta adaptació, és la que, en definitica, ha prevalgut.\nEn el palau de Creont, rei de Corint. La seva filla Glauce està preparant-se amb les seves dues criades per la cerimònia de proclamació del seu casament amb Giasone, príncep de Tesalia que ha abandonat a la seva esposa Medea, que el va ajudar a conquistar el velló d’or, però el seu mal caràcter la portat a abandonar-la, tot i tenir dos fills amb ella. Els nens estan ara refugiats amb ell al palau de Creont a Corint.\nArriba Creont i ple de goig anuncia la cerimònia. Arriben Argonautes portant com a regal de noces el velló d’oraconseguit per Giasone (amb l’ajuda de Medea). Glauce veu amb horror la preciada joia perquè sap com la va aconseguir Giasone. Creont invoca la protecció dels déus sobre la parella, però un capità de la guàrdia anuncia que una dona extranya truca a la porta del palau i pregunta per Giasone. És Medea que ve a reclamar al seu Giasone. Aquerstno vol tornar amb ella i Creont amenaça a Medea: si no se’n và aviat, el poble de Corint, que odia a la maga, podria atacar el palau.\nMedea ha decidit venjar-se de Giasone i de la mala acollida que se li ha dispensat.\nMedea ha trucat a Creont per suplicar-li almenys un dia amb els seus fills; ¿quin mal pot fer-lis una mare? Creont sent que lamentarà la seva bondat, però accedeix si Medea promet anar-se’n després. Neris, confident de Medea, promet estar sempre al seu costat en el seu exili. Giasone arriba irat: es sorprèn de que Creont li hagi permès estar allà encara, i del que diu Medea dedueix triomfalment que Giasone encara estima als seus fills. Fingint un to bondadós, entrega a Neris un mantell i una diadema pel casament de Glauce: estan enverinats amb el fi de causar-li la mort.\nNeris porta els fills a la presència de Medea. Aquesta, furiosa, està pensant en matar-los però el seu instint maternal no pot fer-ho i finalment els abraça. Llavors pregunta a Neris si li donà el regal a Glauce i li demana que protegeixi als nens d’ella mateixa. Medea recupera tot el seu orgull i maldat. De sobte se senten crits: Glauce ha mort al peu de l’altar a causa dels regals enverinats de Medea. Giasone es desespera per la mort de Glauce: això irrita a Medea; és que no pensa en els seus fills, ella té en el seu poder? Giasone i el poble de Corint decideixen matar a la maga. Medea es tanca amb els nens en el temple i quan Giasone es presenta amb la gent ella pareix a la porta rodejada per tres Eumènides, i mostrant un punyal ensangrentat. “Per què has matat als teus fills?”, pregunta Giasone; Medea es limita a respondre: “Eren fills teus”. El temple s’incendia.\nAquest article s'ha publicat dins de General i etiquetat amb cherubini, medea, postTR. Afegiu a les adreces d'interès l'enllaç permanent.\n8 respostes a Medea segons Cherubini\nRetroenllaç: Maria Callas i Medea | Literatura grega a escena\nRetroenllaç: Medea de Luigi Cherubini | El fil de Medea\n19 novembre 2014 a les 10:36\nAquesta òpera de Medea és una molt bona representació de l’història de Medea. M’han donat moltes ganes de poder veure aquesta representació ja que a mi m’agrada l’òpera. Medea és una història molt interessant i plena de sentiments, sobretot en el moment en que Medea sap que Jasón es vol casar amb Glauce i ella es venja. Jo ja he vist una representació teatral de Medea i em va agradar molt, sobretot perquè s’et queda molt millor veure una representació que no llegir un llibre, a part de que es més divertit i entretingut.\n20 novembre 2014 a les 18:54\nM’alegra saber, Xènia, que tinc una altra alumna amb gustos operístics i amb una especial estima per Medea! Realment aquella representació amb tres Medees va ser increïble!\nNo coneixia aquesta representació però pel que vist és bastant interesant i els personatges imiten molt bé a cadascún dels protagonistes. En aquesta escena Medea mata els seus fills perque sap qué Jàson es vol casar amb Glauce. Per venjar-se li envia una capa que un vegada se la posa la quema i és mor. Mentre escolta aquets crits deicideix matar als seus fills per haver estat abandonada per Jàson el seu únic amor. Quan Jàson i el poble decideixen matar-la ella surt del temple amb un punyal a la mà ple de sang i en Jàson li pregunta què perque ha matat els seus fills i ella li diu que eren fills seus i quema el temple.\nM’agrada aquest tipus de tragèdia i sobretot quan la representen et dona una certa sensació que realment estàs davant d’aquells personatges perquè ho fan tan bé que tinc aquesta sensació. A mi personalment m’agrada i els que ho interpreten ho fan molt bé!\n22 novembre 2014 a les 16:56\nMolt interessant l’apunt, havia sentit a parlar molt sobre Medea, de fet, crec que a 4t de l’ESO vam anar a veure aquesta obra els alumnes de llati, però ja fa molt de temps i no estic del tot segura. Però aquí ens explica molt bé la historia per actes i em sembla molt interessant.\n22 novembre 2014 a les 17:25\nA mi personalment no m’agrada molt l’òpera, però considero que seria interessant veure la representació, ja que m’aniria molt bé per saber-ne més. La història de Medea és molt amb molts sentiments, ja que quan Medea mata als seus fills provoca molta emoció.\n22 novembre 2014 a les 19:25\nNo coneixia aquest gust de la Xenia per la opera. Aquesta opera tan antiga per nosaltres, però no tant en comparació amb la antiguetat de la història de Jàson i Medea, ens fa veure que aquesta història ha perdurat en el temps i sempre se n’ha fet referencia. Segur que els grecs ni de bon tros pensaven que anés a durar tant allò que ells explicaven. L’acte de matar als fills de Glauce, per part de Medea, el trobo un acte de gelosia molt extremista. Els pobres nens no tenien la culpa del que pogués passar, i encara que la tinguessin, la mort mai és el remei.\naccentus actus musicus benedictus cavalli Compositors concentus discantus gloria Gluck laura laura luna laura luna surinyach longa luna medea Metamorfosis Monteverdi neuma Ovidi postTR presentació psalmellus quadruphum subtonium modi superius suspirum symbolum tabula tactus te deum tempus ter sanctus testudo tetrardus threni Tintinnabulum tonus TR Treball de Recerca tripla triplum tritus tropus tuba mirabilis turba\nALBA ETERNA (ÒPERA) d’Albert Guinovart\nAbigail Quiñonez Lajones en ACTUS MUSICUS\nRaquel en 10. Conclusions


Sandra Vicente, Autor a Catalunya Plural - Pàgina 3 de 14\nLa plataforma International Trial Watch apunta que “Espanya s’ha convertit en un païs desobedient dels Drets Humans”\n09/07/2019 - Sandra Vicente\nLa plataforma ITW, formada per diverses entitats, observadors i juristes de Catalunya, l'Estat Espanyol i arreu del món, ha presentat l'informe preliminar amb les conclsuions respecte el judici contra el Procés, en el que determinen que s'han comés fins a 20 vulneracions dels drets fonamentals\n“Vull pensar que després de les eleccions catalanes, ERC no es quedarà a la rancúnia i entrarà al govern a Barcelona”\n25/06/2019 - Sandra Vicente\nGala Pin va ser regidora de Ciutat Vella durant el primer mandat d'Ada Colau a l'Ajuntament de Barcelona. És una de les 7 que no ha repetit en aquesta segona legislatura que s'endevina tensa, dins i fora del consistori. Parlem amb ella sobre el possible cost que tindran els vots de Valls i l'opció, que els comuns encara no descarten, de governar la ciutat amb un tripartit d'esquerres\n12/06/2019 - Sandra Vicente\n“Als mitjans alternatius ens marxa l’energia intentant salvar el que és nostre i ens descuidem de col·laborar”\n05/06/2019 - Sandra Vicente\nRàdio Terra celebra enguany el seu cinquè aniversari. Una ràdio alternativa, crítica i amb una visió territorial descentralitzada que s'enfronta a una greu situació econòmica. Parlem amb la seva coordinadora, la Marta Curull, sobre la sostenibilitat dels mitjans independents i la necessitat de la seva existència en un panorama mediàtic monopolitzat per grans capçaleres\n“El futbol no té gènere: parlar de futbol femení o masculí és un error”\n30/05/2019 - Sandra Vicente\nEl futbol es un fenomen polític que s'erigeix com a metàfora de la societat. D'aquí, l'auge del futbol femení i una consicència respecte conductes homòfobes o masclistes als estadis. Aquest canvi al comportament de les grades respon a una politització o només és una etapa més del futbol-negoci? Ho discutim amb la futbolista Andrea Porta, els periodistes Mickaël Correia i Toni Padilla i l'historiador Carles Viñas\nEntre mesures in extremis i retrets: què hi ha darrera de les propostes els alcaldables per l’habitatge a Barcelona?\n21/05/2019 - Sandra Vicente\nLa darrera setmana abans de les eleccions ha començat amb un debat sobre la crisi de l'habitatge. Les crítiques per mala gestió, ja sigui al consistori o al Govern, van determinar un debat en què Maragall va fer ús d'una proposta presentada in extremis des de la Generalitat per a la campanya a les municipals\nArmand de Fluvià, una reivindicación del arco iris en tiempo en blanco y negro\n15/05/2019 - Sandra Vicente\nArmand de Fluvià es una de las caras más reconocidas del activismo homosexual durante los últimos años del franquismo. Entre la amenaza de la temida Ley de Peligrosidad Social y la represión social y policial, editó revistas clandestinas y fue uno de los precursores de la primera marcha del día del orgullo en Barcelona, en 1977


INFORMACIÓ IMPORTANT REFERENT A LES EXTRAESCOLARS | AFA Poveda\nCasal Bekith d’anglès per Setmana Santa. Online i gratuït\nResum de la sessió online amb l’empresa IADIN\nHome / Curs 2020-2021 / INFORMACIÓ IMPORTANT REFERENT A LES EXTRAESCOLARS\n12 novembre 2020\t0 201 Views\nA causa de les normatives aprovades per part del Procicat i de la Generalitat, ens vam veure obligats a fer una aturada de les extraescolars durant quinze dies. Hem estat treballant per poder reobrir-les mantenint les indicacions donades respecte a les mesures de seguretat i higiene a seguir.\nUs comuniquem que a partir de dilluns dia 16 de novembre, reprenem les activitats extraescolars respectant les normatives exigides pel Procicat.\nEn el pròxim rebut s’abonarà la part de la quota de les activitats que no s’han pogut portar a terme (patinatge, futbol, bàsquet i escacs).\nTotes les activitats seran de moment exclusivament pels alumnes de l’escola Pare Poveda. No es permetrà, fins que no canviïn les directrius oficials, la participació d’alumnes externs.\nL’horari d’algun grup o activitat pot veure’s alterat. Ho indiquem a continuació:\nGrup I: Mateix dia i horari.\nGrup II: Mateix dia i horari.\nP3 a P5: Mateix dia i horari.\n1r a 6è: Mateix dia i horari.\nTots els grups mantenen el seu dia i horari.\nTots mantenen el seu dia i horari.\nBàsquet i futbol:\nMentre durin les restriccions per part del Procicat, les activitats de futbol i bàsquet passaran a formar part d’una nova activitat anomenada Multiesport. En breu, tots els inscrits a futbol i bàsquet rebreu un mail amb explicacions més detallades d’aquesta activitat, així com els horaris i grups proposats.


Al lloc dels fets s'hi van desplaçar la Guàrdia Urbana de Lleida, ambulàncies del SEM i els Mossos d'Esquadra | Guàrdia Urbana de Lleida\nLa mare i el seu fill van ser trasllada a l'Hospital Arnau de Vilanova de Lleida per avaluar les ferides de l'accident\nper Trini Huguet 02/08/2021 16:10h\nUna dona i el seu fill van resultar ferits aquest diumenge, 1 d’agost, quan un cotxe els va atropellar a Lleida, a la comarca del Segrià. Tant la mare com el nadó van ser traslladats a l’Hospital Arnau de Vilanova de la ciutat lleidatana per fer una millor valoració de les ferides.\nL’accident es va produir cap a les 18.00 hores de la tarda al pont Universitat de Lleida, a l’encreuament amb l’avinguda de Madrid. Segons la Guàrdia Urbana de Lleida, el conductor del vehicle va donar positiu en el control d’alcoholèmia.\nDesprés d'una revisió feta pels sanitaris del Sistema d'Emergències Mèdiques (SEM) a la dona i el seu nadó de 15 mesos es va decidir traslladar-los a l'hospital. En concret, se'ls va desplaçar a l'Hospital Arnau de Vilanova de Lleida per valorar de manera més adequada les ferides que van patir.\nAl lloc dels fets s'hi van desplaçar diverses patrulles de la Guàrdia Urbana de Lleida, ambulàncies del SEM i els Mossos d'Esquadra.\nBaixa la sinistralitat, però la policia de la ciutat segueix alertat que la causa principal són les distraccions\nA Catalunya des de principis d'any fins al 31 de juliol han mort 75 persones, segones les dades del Servei Català de Trànsit. Aquest número és un 25,7% menys que l'any 2019. Cal mencionar que el 2020 no es pren com a referència per ser un any atípic pel que fa al trànsit a les carreteres catalanes.\nPel que fa a Lleida s'han notificat 15 defuncions. Si ho comparem amb el 2019, han mort una persona menys aquest any 2021.\nTot i aquestes bones dades, tant en l'àmbit català com de Lleida, el 45% dels morts són col·lectius vulnerables. Per exemple, els vianants. Afortunadament la dona i el seu fill que van ser atropellats a Lleida no van patir aquesta mala sort, però l'atropellament és el primer pas perquè pugui succeir.\nDe fet, la Guàrdia Urbana de la ciutat alerta sobre els accidents de trànsit i agafar el volant begut. La policia de Lleida explica: «Les distraccions són la principal causa d'accidents de trànsit a Lleida». «Les imprudències es paguen cares. Sigueu prudents al volant», afegeixen.\nLleida Trànsit Guàrdia Urbana Accident Segrià


La Fundació desenvolupa diferents activitats per cobrir les necessitats dels seus usuaris en tots els àmbits de la vida. Les iniciatives que duu a terme es poden diferenciar en tres grans blocs, centrats en el vessant educatiu i laboral, en les activitats d’oci i esport, i l’atenció a les famílies dels usuaris.\nLa Fundació és propietària del local on es troba el nou Centre Ocupacional Paideia i de l’edifici on l’Escola Especial Paideia realitza la seva activitat diària. L’entitat vetlla per la qualitat de la formació continua del Taller Ocupacional i alhora col·labora estretament amb l’Escola per mantenir el projecte educatiu del centre i organitzar altres activitats paral·leles.\nOrganitzem activitats lúdiques i esportives per a infants i joves amb discapacitat amb l’objectiu que puguin compartir experiències i relacionar-se entre iguals i amb altres infants sense discapacitat. Aquestes iniciatives proporcionen a les famílies un espai de descans i de conciliació de la vida personal, laboral, familiar i social.\nPàdel Per Tothom\nPer oferir un servei global als usuaris i també al seu entorn més proper, la Fundació va crear un espai d’atenció personalitzada a les famílies amb l’objectiu d’oferir assessorament de professionals de diferents àmbits als pares i mares de fills amb discapacitat.


Normes de subtitulat i audiodescripción | Consumer\nNormes de subtitulat i audiodescripción\nEl color de les línies i la grandària dels caràcters faciliten a les persones sordes l'accés als continguts audiovisuals\nLa majoria dels programes i pel·lícules que s’emeten en televisió es poden veure amb subtítols. La pregunta és: El seu disseny millora realment l’accessibilitat? Una normativa específica regula aquesta matèria perquè les persones amb problemes d’audició accedeixin als continguts audiovisuals en igualtat de condicions. Les consignes són clares: cal combinar correctament els colors i grandària dels caràcters, el nombre de línies, el temps d’exposició i la sincronització.\nLa televisió es pot veure, escoltar i llegir. L’important és fer-ho en bones condicions. La norma UNEIX 153.010 de Subtitulat per a persones sordes i persones amb discapacitat auditiva estableix els requisits mínims de qualitat i homogeneïtat que han de complir els subtítols a través del teletext.\nÉs important la combinació de colors. Els caràcters i els fons han d’identificar-se. Els personatges han de distingir-se i la divisió dels subtítols, facilitar la comprensió de l’argument. Així mateix, ha de tenir-se en compte la grandària de les lletres, el nombre de línies i la ubicació; el temps d’exposició, el sincronisme dels subtítols, els criteris ortogràfics i gramaticals; les normes d’estil i d’entonació.\nAquests criteris es van seguir durant l’última edició dels Premis Goya. La cerimònia va ser la primera accessible per a persones amb discapacitat auditiva, gràcies a un acord subscrit entre l’Acadèmia de les Arts i les Ciències i el Centre Español de Subtitulat i Audiodescripción (CESyA).\nPrecisament, el Centre de Subtitulat i Audiodescripción ha disposat un llistat de bones pràctiques, “tant per a programes gravats com en directe”, a partir de la citada norma. Entre altres coses, recomana acolorir els subtítols d’acord als personatges per facilitar el seguiment de la trama argumental i del context sonor. Els tons han de triar-se de manera que contrastin -si coincideixen amb el fons convé emmarcar-los- i amb prou feines produeixin fatiga visual. Els caràcters groc, verd i cian (per aquest ordre) sobre fons negre són els més adequats.\nEls caràcters groc, verd i cian sobre fons negre produeixen menys fatiga visual\nEl nombre de línies queda fixat en un màxim de dos -excepcionalment, tres-, centrades, sense separar paraules però sí frases llargues. Aquestes han de coincidir amb comes i punts o es poden col·locar tres punts suspensius al final d’un subtítol i altres tres al principi del següent.\nUn altre aspecte important és la sincronització. Si l’entrada i sortida dels subtítols coincideix amb el moviment labial dels personatges es “possibilita un suport a aquelles persones que posseeixen restes auditives”, assegura el Centre de Subtitulat, que aposta també per que els diàlegs siguin literals. Finalment, els programes amb veu en off i efectes sonors han de registrar-los, ja que aporten detalls de l’argument. No es reprodueixen les abreviatures, els nombres del zero al deu s’escriuen amb lletres i cal evitar les muletillas.\nAudiodescripción per a persones cegues\nLes persones amb discapacitat visual (cegues o amb resta) són també focus d’atenció. Igual que el subtitulat es preocupa per les persones sordes, la norma UNEIX 153.020 regula l’audiodescripción en televisió, el cinema en sala i els espectacles teatrals, així com l’elaboració d’audioguías.\nEl guió ha d’aportar dades de l’obra i estar redactat amb un estil senzill\nLes pràctiques recomanades se centren en l’anàlisi de l’obra, ja que algunes no s’adapten bé a l’audiodescripción, i la confecció del guió, que ha de ser coherent, ambientar-se en l’entorn i la temàtica de l’obra, aportar dades i estar redactat amb un estil senzill i fluït.\nLa locució inclou sempre veus clares per als oïdors, sense entonació afectiva i narracions neutres. A més, es valoren els efectes d’ambient i ecualizaciones i es considera important la comprovació del producte una vegada finalitzada l’enregistrament.\naudiodescripción caràcters líneas-ca subtítols subtitulat


Com fer gelats saludables de fruita amb nens i nenes – Kids and Us Horta – Guinardó\nCom fer gelats saludables de fruita amb nens i nenes\nData: Juny 15, 2022Autor: kidshorta\nQui es pot resistir a un bon gelat? La calor ja ha arribat i també els primers banys al mar i els primers gelats per refrescar-nos també per dins. Avui us proposem fer polos i sorbets de fruites casolans, plens de vitamines i minerals. Farem servir fruites naturals i gens de sucre, per fer-los saludables per a tota la família i seguir amb el nostre propòsit de portar una vida més sana a casa.\nEl pla complet és fer els gelats entre tots perquè els nens i nenes aprenguin també el valor de la feina en equip i la importància dels ingredients que fem servir a les receptes. Cuinar en família serveix per inculcar hàbits alimentaris i d’higiene als més petits. També posen en pràctica les matemàtiques quan mesuren i pesen els ingredients, alhora que amplien vocabulari en anglès quan coneixen els instruments, materials i aliments que utilitzarem a la recepta. Llestos? Poseu-vos els davantals!\nConsells per fer gelats saludables a casa\nLa fruita és un dels aliments més saludables que podem prendre i, per tant, el millor ingredient per fer gelats saludables per als més petits de la casa. En aquest post, us proposarem receptes de gelats de maduixa, llimona i plàtan, però podeu escollir les fruites que us agradin més. Per preparar-los i triomfar en qualsevol moment, us deixem alguns trucs que us poden ajudar a fer els vostres propis gelats de fruita:\nFruita congelada: tenir-ne al congelador sempre és bona idea. Quan vulguem refrescar-nos i gaudir d’algun aliment molt fresc al moment, la traiem del congelador i la batem sense afegir-hi res més per aconseguir un sorbet de fruites ràpid i saludable! Podeu fer-ho sense problema amb maduixes, fruites vermells o mango. Es congelen bé i el resultat és simplement delicious!\nPassa’t al dàtil: si sou molt llaminers i us agraden els gelats molt dolços, us donem un consell per endolcir-los. Podeu utilitzar dàtils en lloc de sucre, així gaudireu d’un gelat molt dolç i sa alhora perquè aprofitarem la dolçor del dàtil sense perdre els beneficis de la fibra. Per si us ho esteu preguntant… Els gelats de dàtils no tenen gust de dàtils!\nPopsicle time! Podem fer gelats per menjar amb terrines, però els més petits al·lucinaran si poden menjar polos amb formes divertides. Si busqueu una mica a les botigues de la vostra ciutat, segur que trobeu motlles amb formes geomètriques, formes gracioses per a nens, amb el pal incrustat, de plàstic o de silicona… També podeu fer gelats amb bosses transparents fàcilment. Només heu de posar la barreja del gelat dins la bossa, tancar-la sense aire a dins i al congelador!\nAbans de posar fil a l’agulla, us deixem una llista del vocabulari bàsic en anglès sobre el deliciós món dels gelats:\nIce cream: gelat\nIce cream molds: motlles per a gelats\nEl món dels gelats és tan extens com pugueu imaginar-vos, així que escolliu la vostra fruita preferida i el format que us resulti més còmode i a gaudir-ne! Esperem que us agradin les tres receptes saludables amb maduixa, llimona i plàtan que us proposem a continuació.\nCom fer gelat saludable de maduixa\nA qui no li agraden les maduixes? Si són bones per menjar soles com a berenar saludable o barrejades amb una mica de iogurt, un gelat de maduixa ha de ser bo sí o sí.\n400 grams de maduixes\n1 banana o plàtan de mida gran\nMig got de llet o beguda vegetal de soja/civada\nDues tasses de formatge fresc batut\nEl dia abans tallem les maduixes i el plàtan a trossos i ho congelem. Primer batem la llet, el suc de llimona i el formatge fresc i després afegim la fruita congelada i ho seguim batent fins que estigui tot ben barrejat. Per acabar, quan servim el nostre gelat de maduixa, podem afegir-hi els toppings que més ens agradin, com cacau pur o fruites vermelles.\nPer posar-vos-ho més fàcil, us hem preparat unes fitxes fantàstiques per apuntar les vostres receptes preferides. Els beneficis són múltiples: gaudir mentre cuinem, practica l’escriptura i la lectura en anglès de la recepta i, és clar, degustar el premi final: un gelat fet per vosaltres mateixos.\nVull el meu receptari!\nCom fer gelat saludable de llimona\nEl millor dels gelats de llimona és el gust cítric, que encara els fa més refrescants. Si ho preferiu, també podeu fer-los de taronja.\n500 mil·lilitres de formatge fresc batut\nSuc de dues llimones mitjanes\nPrimer ratllem la pell de la llimona i exprimim el suc de dues llimones. Després barregem la ratlladura i el suc amb el formatge fresc batut en un bol i batem fins que tots els ingredients quedin ben integrats. Repartim la barreja als motlles de gelat i ho posem al congelador. Més fàcil i deliciós, impossible!\nCom fer gelat saludable de plàtan\n2 plàtans madurs (com més madurs estiguin, més dolç serà el gelat)\n250 mil·lilitres de llet de coco\n100 grams d’ametlla molta\nBarregem tots els ingredients en un bol i un cop batuts, podem la barreja als motlles i al congelador. Ràpid i facilíssim! Un cop tinguem el gelat llest, podem afegir-li trossets de plàtan, cacau pur o coco ratllat. Deliciós!\nCançó sobre els gustos en anglès\nPer animar-vos durant la vostra estona a la cuina, us convidem a cantar aquesta cançó sobre els gustos en anglès. Feu clic al play i canteu-la ben alt per ampliar vocabulari en anglès també a la cuina. Let’s sing!\nLots of fruity flavours / Molts gustos afruitats\nWe chew and we chew / Masteguem i masteguem\nStrawberry, lemon, peppermint and lime / Maduixa, llimona, menta i llima\nBlueberry, apple and tropical too / Nabius, poma i també tropical\nWe chew and we chew then we blow… POP! / Masteguem i masteguem, després bufem… POP!\nSi aquest estiu poseu en pràctica alguna d’aquestes receptes, ens encantarà veure les vostres fotos publicades a les xarxes socials. Etiqueteu-nos perquè puguem veure els bons mestres gelaters que sou!\nescola anglèsescola anglès nensescola d'anglès per a nensescola d'idiomesescola kids&uskids and uskids&uskids&us hortakids&us horta-guinardókidsandus\nAnterior Entrada anterior: Continuem celebrant el nostre 10è aniversari a Kids&Us Horta-Guinardó\nSegüent Entrada següent: Que bé ens ho hem passat en la primera Summer Fun Week: “The Beach”


Global icon-chevron-right Espanya icon-chevron-right Barcelona icon-chevron-right Sónar 2020\nMúsica, Dance i electrònica Més d'una ubicació dijous 18 juny 2020 - dissabte 20 juny 2020\nRon LewisDespacio ©Ron Lewis\nFoto: Maria DiasHidrogenesse\nFoto: Ana Páez Arca - Sónar 2019\nDesprés de moure les seves dates a finals de juliol per motius excepcionals en l'edició de 2019, el Sónar torna al seu habitual mes de juny en la seva 27a edició, que es diu aviat. Ho fa repartit com sempre entre el Sónar de Dia a la Fira Montjuïc i el Sónar de Nit a la Fira Gran Via, amb més de 100 shows entre els que destaquen el nou directe audiovisual immersiu dels britànics The Chemical Brothers, on la parella formada per Tom Rowlands i Ed Simons intercalaran els seus hits amb els del seu nou àlbum, 'No geography'.\nEl duo francès d'electrònica èpica THE BLAZE oferirà al festival el seu únic concert en exclusiva el 2020, així com el house progressiu del DJ i productor suec Eric Prydz. Tornarà aquest any -per primer cop al Sónar de Nit- el projecte de clubbing DESPACIO, la experiència de James Murphy (LCD Soundsystem) i els germans David i Stephen Dewaele (2manydjs) als plats, que acompanyats d'un espectacular soundsystem punxaran exclusivament vinils en 2 DJ sets de 6 hores a l'escenari SonarCar.\nLa innovadora artista veneçolana Arca també es passarà al Sonar de Nit per presentar un show exclusiu. Hi haurà més estrenes, com el retorn de Telefon Tel AviV, el nou show del britànic Mura Masa o dels nord-americans Battles. I si parlem de tecnologia i música destaquem al britànic Max Cooper, que presentarà la seva última obra amb un gran espectacle de so, visuals i tecnologia a l'enorme escenari del SonarClub; el retorn de Koreless al costat del seu habitual col·laborador Emmanuel Biard o el japonès Ryochi Kurokawa i un espectacle ple de 3D i llums làser.\nGrans DJs com Carl Cox, Richie Hawtin, Laurent Garnier, Helena Hauff, Âme, Joy Orbison, Charlotte de Witte, Avalon Emerson, 2manydjs o The Black Madonna, que tancarà Sónar de Nit, tampoc hi faltaran. Els sons més nous estaran representats amb noms com els del raper britànic Dave, guanyador del prestigiós Mercury Prize o d'AJ Tracey, així com el retorn de la carismàtica MC de Nova York Princess Nokia, presentant nou disc.\nTambé hi haurà novetats a l'escenari més urbà, el SonarXS, que tindrà nou espai on hi veurem artistes com Morad, Kaydy Cain, Ms Nina, Chenta Tsai-BaoBae, nou projecte de Putochinomaricón o l'esperat directe de Califato ¾ i la seva flamenco rave.\nDe la part nacional del cartell imprescindibles seran les actuacions del duo barceloní Hidrogenesse, el nou projecte de Niño de Elche, amb una revisió del llegat sonor del cineasta experimental José Val del Omar o l'esperat retorn de Maria Arnal i Marcel Bagés després del gran èxit de su primer disc, així com el delicat piano Carles Viarnès al costat de la creadora visual Alba G. Corral.\ndj 18 Jun 2020\ndv 19 Jun 2020\nds 20 Jun 2020


1EP Manyanet Les Corts: Colònies a la Vall d'en Bas\nColònies a la Vall d'en Bas\nLa setmana passada vam anar de colònies a El Rourell, la Garrotxa. Vam gaudir tots junts d’uns dies fantàstics on vam compartir experiències i activitats molt divertides, com la visita de la Bruixa Estruga. Aquesta bruixa ens va donar pautes per deixar de tenir por, ràbia, enuig i treballar les nostres emocions a partir de jocs cooperatius.\nTambé vam elaborar una vareta màgica per controlar les emocions, vam buscar plantes màgiques i vam fer pocions i olis antipors. Vam trobar rastres de mamífers i vam compartir els cicles de les Emocions.\nEns va agradar molt passejar per la Fageda d’en Jordà i vam poder gaudir d’estones a l’aire lliure; vam aprofitar per jugar pel prat, per fer petites excursions i compartir estones per parlar i fer nous amics.A la nit, vam fer jocs amb les lots i una festa de pijames. Que divertit i que cansats que vam acabar!\nMenjàvem tots junts i ens encarregàvem de parar i recollir taula, així hem après a ser més responsables. Ah! El menjar estava boníssim!\nEns ho hem passat genial i ara toca esperar les properes colònies!\nPublicat per m.matesanz a 4:29\nEntusiasMat: Forma 10!


Bogdanovic dóna el triomf a la Penya - ElTeuDiari a Badalona\nBogdanovic dóna el triomf a la Penya\n12 febrer, 2017 Redacció Badalona Barcelonès Badalona, Bàsquet, Divina Seguros Joventut, EsportNo comments\nLuka Bogdanovic ha esmenat el seu error des de la línia de tirs lliures per donar la victòria als verd-i-negres amb una gran esmaixada\nLa passió és l’ingredient principal dels finals a l’Olímpic. Luka Bogdanovic, amb una esmaixada de concurs, ha sentenciat un partit que el Divina Seguros Joventut tenia guanyat però que els triples inversemblants d’un UCAM Murcia liderat per Facu Campazzo a l’últim minut havien complicat. La moneda, però, ha caigut del costat verd-i-negre per sumar la sisena victòria de la temporada.\nL’inici del partit ha estat molt dubitatiu. Ens els primers minuts els errors i la manca de punts al marcador han sigut la tònica que Jordan ha acabat trencant. No obstant això, el conjunt verd-i-negre ha sortit amb el canell fred a la pista i els errors sota cistella s’anaven acumulant mentre que l’UCAM Murcia tampoc trobava la manera de fer mal. L’entrada de Campazzo des de la banqueta, però, ha revolucionat l’atac visitant, però la serenor d’un Neno Dimitrijevic tocat per la vareta màgica i un batallador Tomasz Gielo han impedit als de Fotis Katsikaris obrir escletxa a l’electrónic per acabar el primer quart 14-16.\nNo ha començat de la millor manera possible el segon quart a Badalona. Els nervis han bloquejat els verd-i-negres, que no podien fer res per aturar la ferida que cada vegada es feia més gran. Els murcians han arribat a manar per 10 punts, però Garret Stutz, qui ha dominat el rebot i les segones oportunitats, juntament amb l’esperit més guerrer d’Alberto Abalde i Sergi Vidal han permès donar a l’equip un petit avantatge abans del descans.\nEls homes de Diego Ocampo han entrat en una dinàmica positiva al tercer quart. Els badalonins han volat en l’energia defensa-atac de Jerome Jordan i els primers triples morals del partit, cortesia d’un Albert Sàbat que no es perd mai les cites importants. Quan semblava que UCAM Murcia recuperava sensacions, Dimitrijevic s’ha posat la disfressa de general a pista per fer claudicar el rival amb un triple a l’últim segon per posar un gran 63-54.\nL’últim quart ha estat una oda al bàsquet. L’Olímpic ha esclatat amb la lluita d’Albert Ventura que ha arribat a posar a la Penya onze punts per sobre en el marcador. No obstant això, l’UCAM Murcia s’ha negat a aixecar la bandera blanca tan aviat. Els visitants han encadenat fins a cuatre triples seguits per empatar a 84: dos triples de Campazzo, un de Baron i un altre de Benite. A l’última possessió del partit Luka Bogdanovic ha volat per sobre de la defensa murciana per esmaixar de forma agressiva i donar un nou triomf al Joventut per 86-84.\nTagged: Divina Seguros Joventut UCAM Murcia\nA per la tercer triomf escapulat al Nou Estadi\nOcampo: ‘La victòria és important moral i classificatoriament’


L'Audiència de Madrid aixeca el segrest del llibre 'Fariña' - VilaWeb\nL’Audiència de Madrid aixeca el segrest del llibre ‘Fariña’\nEl llibre estava segrestat des del mes de març\nEl llibre Fariña, sobre el narcotràfic gallec, tornarà aviat a les llibreries. L’Audiència de Madrid ha ordenat avui aixecar el segrest que patia, tal com demanava l’editorial Libros del K.O., que d’ençà del març no podia vendre cap exemplar.\nAhir, en un jutjat de Collado Villalba (Madrid), es va fer el judici per la demanda per la vulneració del dret a l’honor interposada per l’ex-barlle d’O Grove José Alfredo Bea Gondar, que reclama a l’autor, Nacho Carretero, i a l’editorial una indemnització de mig milió d’euros. En el llibre apareix relacionat amb el narcotràfic. Prèviament Bea Gondar és qui havia demanat el segrest de Fariña.


Vintè aniversari de la Setmana de la Gent Gran - Ajuntament de la Pobla de Claramunt\nVintè aniversari de la Setmana de la Gent Gran\nLa Setmana de la Gent Gran celebrarà enguany el vintè aniversari. Des del dissabte 25 de maig i fins al diumenge 2 de juny des de la regidoria de Benestar Social, en col·laboració amb l'Associació per a l'Oci de la Gent Gran, s'organitzaran una sèrie d'activitats que es tancaran amb un dinar en homenatge a les persones de la tercera edat del municipi.\nSeran unes jornades plenes de propostes i amb algunes sorpreses. El programa s'obrirà el dissabte 25 de maig amb una missa cantada i un concert que anirà a càrrec de l'Agrupació Coral La Llàntia. L'acte tindrà lloc a partir de les 7 de la tarda a l'església de Santa Maria.\nLes activitats es reprendran el dilluns 27 amb el muntatge del Juguem Plegats, que es farà a 2/4 de 6 de la tarda a l'Ateneu Gumersind Bisbal, i que inclourà una sèrie de jocs i tallers en què es vol potenciar l'intercanvi generacional entre avis i infants. A més d'aquestes propostes, des de l'Institut de Vallbona d'Anoia la companyia No Res Teatre presentarà El velatorio lorquiano, un homenatge a la mort de Federico García Lorca.\nAquest mateix dia, a la Sala Municipal d'Exposicions, es podrà veure un recull fotogràfic dels vint anys de la Setmana de la Gent Gran. La col·lecció es podrà visitar fins al dissabte 1 de juny, de les 6 de la tarda a les 8 del vespre. Per al dimarts 28, a 2/4 de 6 de la tarda al Teatre Jardí, s'ha programat un bingo especial, organitzar per l'Associació per a l'Oci de la Gent Gran. Les persones que hi participin a més de jugar al bingo podran berenar.\nJuguem Plegats, a l'Ateneu Gumersind Bisbal - XIX Setmana de la Gent Gran\nAgenda > XX Setmana de la Gent Gran


Inicien els tràmits per retirar les ocelleries de la Rambla | betevé\nL’Ajuntament inicia els tràmits per retirar les antigues ocelleries de la Rambla\nEl govern municipal diu que li agradaria retirar les parades aquest 2021, però evita posar-hi dates i no concreta les indemnitzacions que haurà de pagar als venedors\nMarc Garcia | divendres, 15 de gener del 2021, a les 21.09\nPas endavant per retirar les antigues ocelleries de la Rambla. L’Ajuntament de Barcelona iniciarà aquest any els tràmits per fer-ho possible després d’una dècada d’estira-i-arronsa amb els titulars d’aquestes parades. “La voluntat del govern és retirar-les com més aviat millor; ens agradaria que fos el 2021”, ha afirmat el regidor de Ciutat Vella, Jordi Rabassa, que ha dit que l’actuació vol “esponjar el passeig, fer-lo més transparent i engrandir-lo”.\nPer retirar les parades, el consistori s’ha fixat dos passos. D’una banda, aprovar el projecte executiu de transformació de la Rambla el mes de febrer. I, de l’altra, modificar l’Ordenança de mercats, que en l’article 8 inclou les antigues ocelleries com un mercat especial, pas que haurà d’aprovar el Plenari. “Assentem les bases perquè desapareguin aquestes parades”, ha dit la regidora de Comerç i Mercats, Montserrat Ballarín.\nLa reconversió, una decisió “desencertada”\nLa regidora ha admès que el conveni que es va signar entre l’Ajuntament i els venedors de les ocelleries en el mandat de Jordi Hereu per reconvertir les parades “va ser una decisió desencertada”. Des d’aleshores, van deixar de vendre animals (prohibit per llei a Catalunya) i, tot i que l’objectiu del consistori era la venda de productes artesanals, el resultat no va ser precisament aquest.\nTot plegat va obrir un procés judicial que encara s’allarga. Ara bé, segons Ballarín, la Comissió Jurídica Assessora de la Generalitat va declarar nul el conveni entre l’Ajuntament i els ocellaires, una decisió que alguns operadors van impugnar i que encara està en vies de resoldre’s. Tot i això, la via que ara obrirà l’Ajuntament és un camí paral·lel a aquest. El govern no ha concretat les indemnitzacions que haurà de pagar als venedors.\n— floristes — la Rambla — mercats


Supertranssexualgirl – clicop.cat\nNicole Maines només té 21 anys, però ja ha viscut una vida de pel·lícula, no només perquè treballa com actriu, sinó perquè, realment, la seva història ja ha estat objecte almenys d’un llibre i un documental.\nEs va fer famosa fa cinc anys per haver estat víctima d’un cas de discriminació a l’escola per la seva condició de transsexual i, ara, torna a ser notícia perquè ha estat triada per ser la primera superheroïna transgènere a la sèrie ‘Supergirl’.\nLa presentació del seu personatge s’ha fet ni més ni menys que en el marc de la San Diego Comic-Con, el major esdeveniment internacional per als fans dels còmics i la televisió. Allà es va anunciar que donaria vida a Dreamer, “una profunda jove dona transgènere amb una feroç determinació de protegir als altres”.\nMaines i el seu germà bessó idèntic Jonas van ser adoptats en néixer per Kelly i Wayne Maines. Ella va ser assignada com a ‘home’, però assegura que ja sabia que era transsexual amb només tres anys. De fet, va triar el nom Nicole inspirant-se en el personatge de ‘Nicole Bristow’ en el programa infantil del canal Nickelodeon ‘Zoey 101’.\nMaines va ser ‘Susan Doe’ (pseudònim utilitzat per protegir la seva identitat durant el procés judicial) en el cas de referència Doe v. Regional School Unit 26, que també es coneix com a Doe v. Clenchy.\nQuan Maines era a l’escola primària, l’avi d’un company de classe es va queixar perquè utilitzava el bany de les nenes.\nEl centre li va vetar l’ús del lavabo femení i la va obligar a utilitzar el del personal. La seva família, però, va demandar al districte escolar, ja que considerava que el col·legi estava discriminat-la per ser transsexual.\nEl juny del 2014, el Tribunal Suprem de Maine va dictaminar que el districte escolar violava la Llei de Drets Humans i evitava, així, que prohibís l’accés dels estudiants transgèneres als banys d’acord amb la seva identitat. Maines i la seva família van rebre, a més, una compensació de 75.000 dòlars arran de la demanda de discriminació.\nAquest cas va ser el primer en què un tribunal estatal va fixar el dret d’una nena transgènere a utilitzar el bany d’acord amb la seva identitat sexual. Per tant, es pot dir que Maines no només serà una superheroïna en la ficció de la sèrie ‘Supergirl’, sinó que també és una Supertranssexualgirl en la vida real amb “una feroç determinació de protegir als altres”.\ncomic, comic-con, DC, dreamer, drets humans, heroes, LGTBI, maine, Nickelodeon, Nicole Maines, san diego comic-con, serie, supergirl, superheroi, superheroïna, suprem court, Susan Doe, televisio, transgènere, transsexual, tribunal suprem, TV


Escalada a Siurana - Jordi Brú\nHome > Bloc > Escalada a Siurana\nPublicat a 20:15h a Bloc\tper\tjbru_admin 0 Comentaris\nDurant un temps vaig viure en un 8è pis. Els meus companys escaladors sempre m’han dit que allò no comptava com a escalada, tot i que jo en moltes ocasions hi discrepava (sobretot quan tornava amb la compra i l’ascensor estava espatllat).\nBromes a banda, en tota la meva vida només havia escalat un cop, i crec que em van portar a una de les vies més fàcils que deu existir al món. Però durant aquest inici de 2019, he pogut acompanyar a uns apassionats de l’escalada. Sí, de Cornudella. D’on si no!? Estant amb ells he pogut entendre encara millor, aquesta fal·lera dels escaladors per la roca. Habitualment gent tranquil·la i serena, però quan estan al costat d’una via i s’empolsen amb el magnesi, els canvia radicalment la cara. Silenci, tensió, nervis. Però alhora també neguit, passió i caràcter.\nArribem al sector de Siuranella Sud. El Guiu i la Laura, miren quin serà el millor lloc per a posar la corda estàtica, que ens permetrà (tant a la Laura com a mi) poder fotografiar dels escaladors mentre pugen per les vies. El Guiu puja com un llamp, sota l’atenta mirada la Maria i del Ricard (qui l’assegura). L’estàtica queda muntada en un moment, perquè la Laura pugui començar la sessió de fotos a una alçada considerable, mentre s’inverteixen els papers: escala el Ricard, i l’assegura en Guiu. Quan baixa ella és el meu torn fotogràfic. Pobres… M’han d’explicar coses absolutament bàsiques per a ells, però si esforcen al màxim perquè noten el meu nerviosisme. “Agafa el jumar i cap amunt!” Aquesta endimoniada eina, és ben senzilla quan li agafes el truc. Ara, li has d’agafar el truc i els meus primers passos són força desastrosos.\nQuan estic a una alçada considerable, miro per on puja la via que escalaran i veig que ja podria tenir un bon punt de vista. Decideixo aturar-me i m’asseguro també a la paret. Per un moment, me’n recordo de la frase que m’ha dit la Laura a baix: “Quan comencin a pujar, has d’estar llest, van molt ràpid!” Doncs això, preparo la càmera i intento col·locar-me be a la roca per a no donar tombs com un fuet penjat. El Guiu puja ràpid, molt ràpid! Per sort, la roca té com a dos cares, i la via obliga a l’escalador a passar de l’una a l’altra, amb la qual cosa, hi haurà algun lloc on l’escalador sobresortirà de la roca. Fantàstic! No obstant, la millor imatge encara ha d’arribar. Per sort, porto l’objectiu angular muntat a la càmera, la qual cosa em permet un gran camp de visió i podré incorporar també Siurana a l’esquerra de l’enquadrament. L’ombra que projecta en Guiu de sí mateix, és sensacional.\nL’arnés talla força la circulació quan portes una estona penjat. Baixo perquè ja no em sento les cames, mentre arriben el Guillem i el Carlos. Dos companys més de la colla, disposats a gaudir del dia d’escalada. El Ricard i el Carlos es queden a la mateixa zona on hem iniciat el matí. El Guillem i el Guiu van en busca d’emocions més fortes encara. La resta de dia segueix de la mateixa manera. Emocions i crits, quan s’encadena una via. Emocions i crits diferents quan es queden al límit de fer-ho. Però sobretot, cares de felicitat i adrenalina.\nA la tarda apareix un altre grup d’escaladors. L’Óscar, la Cristina, el Gerard i el Manu. Escaladors que ja porten més temps pujant per les roques i que venen a provar vies de les difícils que hi ha al sector. Els veig pujar i me’n faig creus. S’aferren a la roca amb una facilitat increïble. Les darreres llums a la zona, em deixen encara alguna imatge per al record.\nGràcies a aquest grup de gent tant maca he pogut viure algunes de les sensacions del “perquè” l’escalada enganxa tant. Tard o aviat, hi tornaré 😉


Nom: CARRER MAJOR\nNúm. Registre / Catàleg: 12060-I\nData Disposició: 15/06/2006\nData publicació: 21/07/2006\nAquest és un dels carrers més importants de la vila, va des de la plaça major fins la placeta del pou. És un carrer longitudinal que es caracteritza per tenir la banda dreta (baixant) tota porticada amb arcs de mig punt seguint l'esquema de la plaça. La banda esquerra tal vegada segueix la línia de la muralla, obrint-se cap a la meitat del carrer, una arcada apuntada d'accés al carrer del Call.\nEl carrer té porxades estretes amb un sostre embigat de fusta i el paviment està fet de rajoles convencionals. Les arcades tenen un sòcol de bloc de pedra força pesats i dovelles de carreus. La majoria de les façanes són arrebossades però n'hi ha algunes que conserven l'antiguitat amb portals datats al segles XVII i XVIII. Aquest és un dels carrers més importants de la vila, va des de la plaça major fins la placeta del pou. És un carrer longitudinal que es caracteritza per tenir la banda dreta (baixant) tota porticada amb arcs de mig punt seguint l'esquema de la plaça. La banda esquerra tal vegada segueix la línia de la muralla, obrint-se cap a la meitat del carrer, una arcada apuntada d'accés al carrer del Call.\nEl carrer té porxades estretes amb un sostre embigat de fusta i el paviment està fet de rajoles convencionals. Les arcades tenen un sòcol de bloc de pedra força pesats i dovelles de carreus. La majo...


Enxampen 4 militars que havien robat l'estelada de la Rambla de Figueres - Empordà\nEnxampen 4 militars que havien robat l'estelada de la Rambla de Figueres\nL'Ajuntament ho denunciarà després que els Mossos els identifiquessin quan volien fugir\nE.B./G.T. | DDG 05.12.2015 | 08:31\nEls Mossos d'Esquadra van enxampar la matinada del 3 de desembre quatre militars de la base de Sant Climent Sescebes que suposadament haurien robat l'estelada de la Rambla de Figueres. Els agents els van identificar quan es trobaven a la rotonda de la C-260 a Vilatenim, on hi ha una altra bandera, després que intentessin fugir. L'Ajuntament de Figueres ha anunciat que denunciarà els fets i que preveu tornar a fer onejar l'accidentada bandera recuperada passat el pont. Un grup de militars ja van robar-la pocs dies abans de les eleccions municipals, al mes de maig passat. Aleshores el Govern municipal també va presentar una demanda.\nEls fets es van produir pels volts de les quatre de la matinada. Els Mossos van veure que l'estelada de la part alta de la Rambla ja no onejava al seu lloc i mentre feien la recerca, a la carretera C-260 a l'altura del quilòmetre 29, van veure dos cotxes aturats just a la rotonda on, casualment, hi havia una altra bandera.\nEns veure els agents de la comissaria de Figueres, els dos automòbils van fugir, però els policies van aconseguir interceptar un dels vehicles. A dins hi anaven quatre militars de la base, que van ser identificats. A l'interior del cotxe hi van trobar l'estelada presumptament sostreta i encara una segona, que estaria pendent d'identificar tot i que l'Ajuntament de Figueres també ha trobat a faltar en els darrers dies la que hi havia al passeig Lluís Companys. Es creu també que els militars tenien la intenció de robar la que hi ha a la rotonda de Vilatenim, però que l'aparició dels Mossos ho hauria evitat.\nL'alcaldessa de la ciutat, Marta Felip, ja ha manifestat que tenen la intenció de denunciar els fets i que la previsió és tornar a instal·lar l'estelada -que van poder recuperar- passats aquests dies festius.\nDos episodis més\nL'"afició" dels militars de la base de Sant Climent per les estelades empordaneses no és nova. A l'octubre de l'any passat van protagonitzar un sonat episodi quan van arrencar i fer malbé una estelada que hi havia a tocar del monestir de Sant Pere de Rodes, al Coll del Mosquit. Aleshores, i després que diversos testimonis alertessin dels fets, els comandaments van presentar disculpes públiques.\nEl segon episodi es va produir pocs dies abans de les municipals. Figueres va presentar denúncia el 18 de maig passat contra tres militars de la mateixa base que van ser enxampats pels Mossos, també de matinada, moments després que haguessin robat l'estelada.\nEn aquella ocasió, els Mossos els van identificar a quarts de cinc del matí després de veure que es dirigien corrents cap a un cotxe. Al seu interior, hi van trobar la bandera, que feia tres metres de llarg i dos d'ample.


10 joves artistes participen en les Residències A Quemarropa d’Alacant – Fundació Banc Sabadell\nFins al 23 de juliol, 10 joves creadors contemporanis compartiran experiències en la quarta edició de les residències A Quemarropa al Centre de Cultura Contemporània Les Cigarreras d’Alacant. Artistes sense fronteres que s’uneixen amb l’objectiu de convertir aquestes residències en una experiència multidisciplinària des de diferents àmbits de l’art contemporani amb perfils que van des de la música experimental, la instal·lació, la performance, les noves tecnologies, el grafit, la dansa o la il·lustració. Es tracta d’una oportunitat per generar idees, connexions, intercanvis, trobades i diàlegs entre l’art i la cultura.\nEls participants rebran tutories individuals, xerrades, dinàmiques experimentals, tallers i conferències a càrrec de professionals com per exemple Pedro Fon Alba de SCAN, plataforma per a la difusió d’art contemporani espanyol i llatinoamericà que opera des de Londres; Javier Duero, crític, comissari independents i productor cultural; Johanna Caplliure, comissària, crítica d’art, filòsofa i investigadora independent; Xandro Vallés del col·lectiu Aggtelek, equip d’artistes que treballen amb processos creatius enfocats a la recerca artística.\nMoltes de les activitats programades en diferents espais culturals de la ciutat d’Alacant són obertes i gratuïtes al públic. Totes elles es poden consultar a la web de les residències, destaquem algunes d’elles:\n–Dimarts 11 de juliol, a les 19h conferència de Daniel Silvo (Atelier Solar) a CAMON\n–Dimecres 12 de juliol, a les 12:30h ‘Cita a ciegas; trobada esporàdica entre ciutadans i artistes’ a CAJA BLANCA; i a les 18h taller ‘La imaginació: exercicis per desenvolupar aquell múscul invisible’ a càrrec de Juan Luis Mira (autor, director i dramaturg).\n–Dissabte 15 de juliol, a les 19h ‘Shoot em up’ intervenció artística a Las Cigarreras Centre Cultural\n–Dijous 20 de juliol, a les 20h conferència ‘Art contemporani Espanyol a l’àmbit anglosaxó – SCAN’ amb Pedro Font Alba a la Seu Universitària de la ciutat d’Alacant.\n–Divendres 21 de juliol, a les 19h Nit en Blanc ‘Residents go home’ inauguració exposició de tancament de Residències A Quemarropa 17 a la Caja Blanca; i a les 20h Jam Session a càrrec d’Andrés García Sánchez a Vogue Kiki Ball.


Contagiem solidaritat | Lleida.com\nLa campanya de Mans Unides pel 2021 es titula "Contagia Solidaritat per acabar amb la fam". Després d'un any parlant de contagis, en què un virus ha aturat el món sencer, veiem que les desigualtats s'incrementen. Les vacunes no arriben pas al mateix ritme, la resposta sanitària ha estat difícil en molts països i tenim paradoxes que com la que vivim aquests dies a l'Índia, on la població contagiada greu mor per manca d'oxigen malgrat que aquest país asiàtic n'és un gran productor. Com apuntava l'enyorat Arcadi Oliveres "Aquesta pandèmia és un avís del planeta perquè canviem el nostre model econòmic: hem de viure amb menys".\nSabem que sortirem de la pandèmia amb un món més mal repartit, però la clau és que o ens en sortim mundialment o no posarem fi a la Covid-19. Mentrestant les ONG que des de fa anys treballem a peu de carrer per sensibilitzar que un altre món és possible, anem fent petites passes per construir-lo.\nConvençuts que des de l'educació és la clau de la justícia social, el projecte d'enguany de Mans Unides del bisbat de Solsona és construir una escola de primària a Parakou, una població de la república de Benín. Benín està ubicat al Golf de Guinera, una antiga colònica francesa que se situa al capdavall (158è del món) de l'Índex de Desenvolupament Humà que publica anualment Nacions Unides per mesurar el progrés d'un país i el nivell de vida dels seus habitants. L'esperança de vida és de 61 anys i té grans mancances d'educació que precisament el projecte vol ajudar a resoldre. Per això l'objectiu de la campanya és tornar els drets i la dignitat a la població subsahariana.\nDes de la delegació del Palau d'Anglesola s'ha organitzat una rifa per obtenir diners que ajudin a fer possible el projecte africà. Hi han col·laborat pràcticament tots establiments de la vila, aportant productes que han permès confeccionar una vintena de lots. Els lots, exposats pels aparadors de diferents comerços, se sortejaran el dissabte vinent, 1 de maig, pel Canal YouTube de l'Ajuntament del Palau d'Anglesola. Es poden trobar números de la rifa a les botigues palauanglesolines.\nLa rifa s'afegeix a la recollida "Les teves pessetes poden salvar vides", en què es van recollir 23.294 de les antigues pessetes, que s'han convertit en 140 € cap al projecte. L'escola que l'ONG Mans Unides vol construir a l'interior d'aquest país africà té un pressupost de 62.101 €.


Ajuntament de Girona | Apropa Cultura\nMolt ben organitzat i ens ha agradat molt la obra!\nTot perfecte, ens ho hem passat molt bé!\nProjecte Rossinyol (Programa de mentoria persones migrades)\nEquil•libris i realitat de la vida quotidiana en un conjunt.\nL’activitat va ser molt adequada, ja que els joves que van assistir fa poc que han arribat a Girona i el fet de transmetre les emocions i sentiments amb el cos mitjançant l’espectacle, va ajudar a que els hi arribes el contingut de la obra.\nSalesians Sant Jordi PES Girona\nTeatre en estat pur\nTot molt bé, molt fàcil accès a les entrades i cap problema.\nFundació Servei Gironí de Pedagogia Social\nNit intensa de música clàssica.\nEncantadíssims d'haver gaudit del sensacional concert de James Rhodes a l'Auditori de Girona. Ens van agradar molt les seves genials interpretacions de Bach i sobretot de Beethoven, i també les explicacions sobre la vida dels compositors i els temes.\nSASVI Servei d'atenció i suport en la vida independent\nL'activitat va anar molt bé. Bé és cert que el grup no s'esperaven aquest tipus de música i per aquest motiu tampoc van acabar de disfrutar-la com la resta de la gent, però igualment van sortir meravellats per la complexitat que suposava tots aquells instruments tocats alhora. A qualsevol que l'hi agradi la música de Lluís Llach els hi recomano sens falta.\nCàritas Diocesana Girona


Scala Hanníbalis: • 1939: núvols d'exili\nper no deixar-me sens vida”.\n* Inclou un recull fotogràfic de la crònica\nAmb motiu del setantè aniversari de l’èxode de febrer de 1939 arran de l’arribada de les tropes franquistes al nord de Catalunya i com a cloenda dels actes organitzats pel CEDRHE en memòria de la fi de la Guerra Civil una comitiva de 88 persones va sortir de l’Escala el dissabte 14 de febrer per resseguir els principals escenaris d’una de les rutes de l’exili i visitar el Museu Memorial de l’Exili (MUME) de la Jonquera. Durant el primer tram del trajecte vam evocar aquells primers dies de febrer amenitzant la ruta amb diverses lectures, com algunes declaracions dels generals franquistes Emilio Mola i Queipo de Llano, que ens anaven situant en el temps i l’espai.\nFotografia de família del col·lectiu davant el monument a l'Exili de la Vajol. (Fotografia: Albert Pons)\nLa nostra primera aturada seria poc després d’Agullana: el mas Perxés. Vam poder contemplar l’indret que va ser cinc dies refugi i seu del governs de Catalunya i Euskadi, presidits per Lluís Companys i José A. Aguirre, i dels intel·lectuals de la Institució de les Lletres Catalanes. Davant del monumental Suro vam procedir a llegir fragments d’obres d’Antoni Rovira i Virgili i Xavier Benguerel. Agullana va esdevenir aquells dies capital de Catalunya i de la República. Aquest mas d’aire senyorial havia estat confiscat per la Generalitat la primavera de 1938; el seu propietari, Jaume Perxés, home d’ordre i hisendat rural, va abandonar Catalunya l’estiu de 1936. Agullana va passar de tenir 1.000 habitants a tenir-ne 50.000; a la pissarra de l’escola s’hi van escriure els últims esborranys de comunicat oficial del Ministeri d’Estat.\nDesprés ens vam dirigir carretera amunt fins a la Vajol contemplant la plana de l’Empordà i la badia de Roses coberts d’una mà de núvols que devia oferir el mateix espectacle que l’any 1938 va inspirar l’escriptor Joan Baptista Xuriguera, refugiat durant la guerra a la Vajol, a escriure ‘Els núvols de l’Empordà’ (1984). Allí vam fer parada i fonda. Vam visitar el monument a l’Exili, escultura en bronze que ret homenatge als expatriats, i el monument piramidal ‘Temple de la Pau’ al coll de la Manrella en homenatge al president Companys. Escriu Xuriguera: “A la societat ‘La Camèlia’ sovint hi restàvem fins a les dotze de la nit per escoltar el comunicat de guerra que radiaven. El paradís de la Vajol ja llavors era terra d’aïllament, d’exili (…)”.\nEl següent objecte de visita seria la mina Canta o mina Negrin, situada a tocar la Vajol i no gaire lluny de can Barris on s’havia instal·lat el president de la República Manuel Azaña l’1 de febrer. Vam poder comtemplar el singular edifici, fet construir pel president governamental Juan Negrín després d’expropiar la zona el 1937, que al tram final de la guerra va salvaguardar una gran part del tresor de la República i una important remesa de quadres del Museu del Prado. La infraestructura disposava d’un sistema de camuflatge per evitar ser bombardejat per l’aviació facciosa i una cambra cuirassada i blindada al subsol. La porta que tancava el tresor disposava de tres panys amb tres claus que guardaven tres persones diferents.\nEs va transportar l’or de la mina amb un comboi de camions cap a França a través de la Jonquera i el setè i últim camió va tornar a la Vajol en trobar la carretera col·lapsada. L’or va ser carregat en cavalls i mules que van creuar la frontera pel coll de Lli fins que se’n va perdre el rastre. S’ignora si aquesta càrrega va acabar dins d’algun dels 71 camions portadors de tresors que havien creuat la frontera. Des de llavors el camí de la mina al coll del Lli ha estat freqüentat per buscadors de tresors. Encara ara la llegenda del tresor de Negrin continua viva.\nMembres de l'expedició a la mina Canta just davant on hi ha la porta d'accés a la mina avui segellada. Aquest complex va acollir al tram final de la guerra una gran part del tresor de la República i una notable remesa de quadres del Museu del Prado. (Fotografia: Albert Pons).\nXuriguera relata: “Vam deixar la Vajol el dia 26 de gener muntanya amunt. Per tal d’evitar caure en les malles dels rebels calia fugir. Fugíem plens d’angoixa i de dolor i deixàvem enrere la terra estimada i el joc fabulós dels núvols de l’Empordà (…). Aquell dia el cel estava cobert de núvols grisos i negres. El mar semblava quiet i adormit davant les platges de Roses i l’Escala (…)”. El 9 de febrer les tropes franquistes ocupaven la Vajol.\nNosaltres, més tard, vam emular Azaña, Negrín, Companys i Aguirre i tants altres fugitius (com el mateix Xuriguera) fent l’ascenció a peu al fronterer coll de Lli per on ells, famolencs, exhausts i vençuts, van penetrar a la comarca catalano-francesa del Vallespir el diumenge 5 de febrer fins arribar al poblet de Les Illes on els esperava la gendarmeria francesa. Conten que el president Companys va entrar a l’Hostal dels Trabucayres i va demanar una truita que no va poder pagar per falta de diners. Des de llavors el Vallespir recorda que els catalans d’aquí encara els devem una truita; durant molts anys, tanmateix, molts catalans van anar a l’hostal a menjar una truita en memòria de Companys de manera que l’amo es va cobrar amb escreix la que no s’havia pagat.\nLa traca final ens esperava al MUME, però abans la comitiva bé es mereixia un descans per dinar. A les postres es procedia a la lectura de diferents testimoniatges de les vicissituds viscudes aquells dies ara fa setanta anys, entre les quals el capítol de les memòries del mestre escalenc Josep Donjó que narra la seva sortida de l’Escala cap a la frontera acompanyat d’altres escalencs: “Em veia obligat a abandonar la família; els deixava al meu poble natal, on els odis mai no havien estat gaire porfidiosos (…). En enquadrar-nos els gendarmes vaig deduir que ens portaven a la presó, però em vaig equivocar, ens portaven a un lloc pitjor, a uns barracots envoltats de filferro espinós (…)”.\nEl MUME, ubicat al carrer que va ser testimoni el 1939 de la fugida de milers de persones cap a França, està concebut per donar a conèixer el món d’exili, centrat principalment en la diàspora i l’exili republicans. Contents pel viatge i emocionats pel record, vam emprendre el viatge de tornada cap a casa, no sense concloure aquella memorable jornada amb la lectura de poemes dels escalencs Joan Ballesta Calafat, Martí Rouret, Jaume Pellicer Quicus i Josep Bruguera Salvat en recordança d’aquells que un dia van haver de deixar enrere casa seva i els seus estimats.\nArribada dels membres de l'expedició al mas Perxés. (Fotografia: Jordi Bruguera).\nLectura de fragments d'obres davant el Suro de l'Exili del mas Perxés. (Fotografia: Jordi Bruguera).\nEntrada a la mina Canta de la Vajol i façanes est i sud. (Fotografia: Albert Pons).\nMural a l'interior de la planta superior de la mina Canta. (Fotografia: Rafel Bruguera).\nTransport des de Madrid d'obres del Museu del Prado l'any 1937 amb destí final a la mina Canta. (Fotografia: MNP)\nMonument 'Temple de la Pau' en homenatge al president Lluís Companys. (Fotografia: Rafel Bruguera).\nPart de l'expedició al fronterer coll del Lli. (Fotografia: Jordi Bruguera).\nMariano Gracia i la seva família ascendint el coll del Lli el 1939; el monument a l'Exili inmortalitza aquesta imatge. (Fotografia: ).\nDetall del dinar reparador a un restaurant de la Vajol. (Fotografia: Rafel Bruguera).\nCentenars de noms de repatriats gravats a l'interior del MUME. (Fotografia: Lluís Colomeda).\nFaçana del MUME a la Jonquera. (Fotografia: Lluís Colomeda).\nUna de les sales del MUME. (Fotografia: Jordi Bruguera).


Aglomeracions a les andanes i als trens a les primers hores de la vaga del Metro de Barcelona | Diari de Tarragona\n24/04/2017 07:57 | Actualizado a 23/05/2017 11:23\nLes aglomeracions en andanes i trens ha estat l'impacte inicial en les primers hores de la vaga del Metro de Barcelona que ha començat aquest dilluns amb motiu de la negociació del conveni col·lectiu entre els sindicats i la direcció. Les aglomeracions, en concret a l'estació de la Diagonal, han anat creixent progressivament a partir de les 7 del mati, hora d'inici dels serveis mínims, i a les 8 del mati, quan les freqüències dels trens eren de prop de set minuts, les acumulacions d'usuaris a les andanes i als trens s'han fet més evidents. La major part dels usuaris han manifestat resignació per les aturades parcials del Metro i en general, els que sabien que hi havia vaga convocada, han avançat els horaris habituals per no arribar tard als seus destins.\nL'impacte dels serveis mínims dictats pel Departament de Treball amb motiu de la vaga convocada pel comitè d'empresa per la negociació del conveni col·lectiu s'ha anat observant progressivament a partir de les 7 del mati, hora d'inici de l'aplicació d'aquests serveis mínims.\nA les 8 del mati, les freqüències de pas ja superaven els sis minuts i les acumulacions d'usuaris a les andanes i als vagons del metro es feien cada cop més evidents.\nLa vaga convocada pel comitè d'empresa té previst alterar el servei del metro tots els dilluns no festius. El departament d'Empresa, Afers Socials i Famílies van decretar la setmana passada uns serveis mínims del 40% en les hores punta i del 20% en les hores vall.\nEl resultat d'aquest serveis mínims suposa que circularan un mínim de quatre de cada deu combois en l'horari en què s'han convocat aturades de tot el personal (de les 7.00h a les 9.00h i de les 16.00h a les 18.00h).\nHi ha una tercera franja d'afectació per a l'usuari, de les 20.30 a les 22.30 h. En aquesta franja, considerada d'hores vall, només circularan el 20% dels combois. A la resta d'hores, la vaga no afecta els conductors, per la qual cosa la circulació serà l'habitual. Les mobilitzacions del treballadors del Metro de TMB, s'han iniciat aquest dilluns 24 d’abril, i s'han de repetir-se tots els dilluns no festius. Els treballadors han convocat aquestes aturades perquè consideren que la negociació del conveni col·lectiu amb la direcció està bloquejada.\nEls usuaris entrevistats per l'ACN en l'andana de la Diagonal a primera hora del mati han manifestat en general la seva resignació per les mobilitzacions. A la gran majoria dels passatgers, la vaga només els ha suposat avançar el seu horari habitual per intentar no arribar tard a la feina, al centre d'estudis o als seus destins.\nEn el cas del Placido, un treballador que fa horari de nit, la vaga li suposarà un impacte quan a la tarda hagi de tornar a treballar perquè haurà de sortir de casa abans per no arribar tard a la feina. Tot i això, aquest usuari respecte la decisió dels treballadors del metro de fer vaga ''perquè és el seu dret'', rebla.\nL'Andrea, una estudiant de la universitat, ha manifestat que sent de Santa Coloma de Gramenet no tenia més remei que continuar agafant el metro i per tant la solució passava per agafar-lo abans de l'horari habitual.\nAquest dimarts, el dia després de la primera jornada de mobilització, hi haurà una tercera reunió de mediació a la seu del Departament de Treball.\nEn aquesta reunió, els responsables del Departament presentaran una proposta de ''mediació intensiva'' que passa per fer reunions continuades a partir d'aquest mateix dimarts per intentar arribar a un acord que eviti la pròxima vaga que seria el 8 de maig pròxim, al ser festiu el dilluns 1 de maig i per tant sense efecte per la convocatòria de la vaga.


El mètode SENDIF – BIBLIOTECA PÚBLICA DE SORT\nUn llibre de Xavier Basora i Agustí A. Andrés\nInstitut per al Desenvolupament de l’Alt Pirineu i l’Aran, 2015 – 15 pàg.\nBIB-ID 1554191590 – 796.5 BAS\nCriteris per determinar el grau de dificultat dels itineraris a peu – Guia per a informadors turístics i tècnics de senderisme\nLa Taula de Senderisme de l’Alt Pirineu i Aran és un grup de treball destinat a promoure la participació, el debat i l’intercanvi de coneixements entre els agents públics i privats implicats en la projecció d’aquest territori com a destinació de senderisme. La coordinació d’aquest grup va a càrrec de l’Institut per al Desenvolupament i la Promoció de l’Alt Pirineu i Aran (IDAPA), un organisme públic adscrit al Departament de Territori i Sostenibilitat de la Generalitat de Catalunya.\nEn el marc d’aquesta Taula, va emergir la inquietud d’establir mètodes comuns de classificació dels itineraris de senderisme segons criteris diversos. I es va començar pel criteri del grau de dificultat, atès que la informació que s’ofereix al respecte des dels organismes d’informació turística no és homogènia arreu del territori pirinenc, fet que pot provocar confusió als visitants i turistes. Aquesta guia, doncs, proposa una metodologia per determinar la dificultat dels itineraris a peu que s’ha anomenat «el mètode SENDIF» (de la conjunció de SENders i DIFicultat).\nFruit de dos seminaris amb membres de la Taula duts a terme l’any 2015, ha sorgit aquesta guia breu de criteris, que està pensada perquè l’apliquin, si ho consideren convenient, informadors turístics, tècnics de senderisme i altres persones interessades en la matèria. Els criteris i recomanacions que es proposen aspiren a ser utilitzats de manera àmplia en totes les comarques de l’Alt Pirineu i Aran, ja sigui en oficines d’informació turística com en els continguts sobre itineraris difosos a través de pàgines web, tríptics i fulletons, i aplicacions per a mòbils i tauletes.\nAnterior En busca de Marsupilami


You are here: Home1 / Talent2 / S’incorpora a ARCbn la delineant Alexandra Gonzalez\nJa fa quinze anys que l’Alexandra treballa en enginyeries d’instal·lacions com a delineant i, a més, durant un període de tres anys va fer un parèntesi en la seva carrera professional per treballar com a dissenyadora gràfica.\nUn mica més sobre l’Alexandra\nLi agrada passar el temps lliure amb la seva família, sobretot amb el seu fill Joel, i desconnectar la ment amb la fotografia i la música. De fet, va ser vocalista en diversos grups amateurs!\nEl que també li omple són les petites coses del dia a dia, com passejar el seu gos per la platja cada vespre i respirar aire fresc per desconnectar.\nBenvinguda a l’equip, Alexandra!\nhttps://arcbcn.cat/wp-content/uploads/2022/04/Noves-incorporacions-Alexandra-Gonzalez.png 900 1600 ARCbcn https://arcbcn.cat/wp-content/uploads/2021/05/Logo-ARCbcn-transparent-300x199.png ARCbcn2022-04-27 11:31:552022-04-28 08:19:47S’incorpora a ARCbn la delineant Alexandra Gonzalez


cmd:tac:agora-nodes:dinamitzacio:aprenentatge:eina_aprenentatge:compartit [Formació del professorat]\nJa hem comentat que les xarxes socials poden potenciar els aprenentatges. Des de Nodes podem utilitzar els interessos compartits dels alumnes per promocionar i crear nous aprenentatge.\nLes propostes que oferirem, hauran de ser, en primera instància, dirigides pels docents, per tal d’habituar els alumnes al funcionament de Nodes i el seu sistema de mur, fòrums i temes.\nMés endavant, les propostes es podran variar atenent als interessos i peticions dels alumnes que, a la llarga, podran convertir-se en moderadors i/o administradors.\nAquest tipus d’aprenentatge compartit és un ens viu que anirà variant al llarg del temps. Això fa necessari una bona gestió dels fòrums i dels temes, que s’hauran d’anar creant i suprimint segons l’interès i les necessitats de l’alumnat.\nEl docent pot proposar suggeriments de funcionament i establir criteris de redacció i d’adició de contingut.\nAlguns exemples de temes molt generals que poden afavorir aquest aprenentatge compartit:\nCada Nodes pot tenir cap, un o més fòrums, depenent de la quantitat d’usuaris i l’interès que poden suscitar.\nEl nostre treball ha de consistir en motivar la participació en el moment de la posada en marxa, per fomentar el seu ús i aprofitar els seus beneficis.\nPodem utilitzar diferents eines i estratègies per treballar dins dels Nodes que permetin als alumes conèixer i desenvolupar destreses digitals .\nPermeten a l’alumne treballar aspectes com: documentació, selecció i gestió de la informació, interpretació i organització.\nRequereix un temps de reflexió sobre el que es vol mostrar i pot incloure l’ús de texts, audiovisuals, gràfiques i estadístiques, esquemes, mapes…\nCrear infografies suposa un treball molt complert de comprensió i expressió.\nLes infografies han de ser simples i molt visuals, el que també facilita la comprensió.\nHi ha moltes pàgines web on crear infografies en línia.\nInfografia realitzada amb easely.ly\nEasely.ly permet crear infografies des de cero o amb l’ajuda de plantilles. S’hi poden afegir vídeos de Youtube que es poden visualitzar directament des de Nodes un cop inserida.\nInfografia creada amb Genialy.ly\nEn totes dues es pot convidar gent per editar-la de manera col·laborativa.\nEn els fòrums també podem inserir presentacions de diapositives que es poden reproduir directament.\nPodeu utilitzar Google Slides de Google Docs.\nPodeu inserir àudios en el fòrums. Ens pot servir per treballar tots els aspectes de l’expressió oral.\nPodeu fer servir plataformes que permetin reproduir, descarregar i compartir àudios, a més de poder-los organitzar i inserir un reproductor en els nostres fòrums.\nIvoox és una plataforma que permet realitzar tot el que hem esmentat abans. Permet inserir diferents tipus de reproductors dins dels nostre fòrums i té opció directa de descarrega del fitxer d’àudio al nostre ordinador.


El bar de sempre reviu: 5 bars de Barcelona de tota la vida\nLocals de proximitat emblemàtics que mai fallen: ambient familiar, menjar casolà i preu assequible\nAmb tants bars alternatius, antres de moda i noves tendències gastronòmiques, a vegades ve de gust un refugi de l’esperit casolà. En definitiva, un bar com els de tota la vida: ambient familiar, cuina de l’àvia i la decoració modesta d’un tipus de restauració que sobreviu gràcies a una clientela fidel guanyada al llarg del temps amb perseverança.\nEs tracta de bars amb història i recorregut, racons que en certa manera semblen d’una època anterior. No en coneixes cap? Doncs estàs de sort, perquè el TOT Barcelona te’n selecciona 5 on la bona taula està assegurada.\nBar Bodega Pàdua\nFundada el 1949, la bodega va ser, originàriament, un magatzem de vins i begudes destil·lades que oferia el seu servei a domicili pel barri del Farró i bona part de la zona alta de Barcelona. D’ençà que s’ha anat adaptant a noves etapes, això no obstant, fidels sempre a la seva identitat. La seva cuina mediterrània es farceix d’anys d’experiència i de la tradicional gastronomia d’aquí: bacallà, arròs al forn, paella, fideuà, cargols, ous estrellats… El Bar Bodega Pàdua sap que com a casa, enlloc. És així que la família Ratón ha convertit el negoci en un espai que dóna la benvinguda a tothom, veïns, forasters i nòmades.\nBodega Bar Pàdua. Font: bodegapadua.com\nUn clàssic del Raval des de 1940, que ha esdevingut, per a molts, un punt de trobada on es menja bé i on compartir un cafè, una canya o un vermut a qualsevol hora del dia. Destaquen les seves tapes tradicionals: les braves, les croquetes casolanes i el pop sobre patata trencada són els amos de la carta. També han introduït poc a poc plats que s’adapten als gustos actuals, com ara el tàrtar verd, el trio de cremes o ara les carxofes confitades. Bon àpat en un lloc acollidor. Què més vols?\nCèntric Bar, al Carrer de les Ramelleres, 27\nAmb un orígens que es remunten al 1929, l’aroma d’aquesta cafeteria de referència té alguna cosa especial, i és que si d’alguna cosa poden presumir és de dominar “l’art de fer un bon café”. A part del seu cafè, importat de Brasil, i de la tradicional xocolata amb xurros, ofereixen, també, menús a un preu més que raonable, i entrepans, crepes, pastisseria i un ampli ventall de begudes fredes i calentes. En resum, l’opció ideal per anar a prendre unes cerveses capvesprals i gaudir de la seva terrassa a la fresca.\nBracafé. Font: bracafe.com\nTapes suculentes en el bar predilecte de la penya Clarete, els aficionats de l’Osasuna, que es reuneixen al Bar Terra Alta per presenciar com Déu mana el Barça-Osasuna, tot un esdeveniment pels fidels. A part d’aquesta clientela futbolera, aquest bar del Raval profund acull tota mena de personatges pintorescos del barri que tenen mil anècdotes a explicar, i també bona part del jovent, que l’ha triat com a punt de trobada per compartir unes rialles i sopar un entrepà el cap de setmana. No pots deixar-te de tastar les truites variades, l’entrepà de pernil i els embotits ibèrics tallats a mà.\nBar Terra Alta: Font: Ajuntament de Barcelona\nToca desembarcar a la barra de la Bodega Josefa, un centre de peregrinació de la gent del barri del Putxet i el Farró. Un d’aquells bars on no mullar pa és pecat. El menú de dia d’aquest bar familiar ocuparà sens dubte el teu pòdium personal. Imagina’t: arròs de bacallà de primer, cigala fresca a la planxa o un bon bistec de bou de segon i un flam casolà de postre. Oi que sona bé? I les patates, que mereixen una menció apart. Els èxits de la carta probablement no han variat ni una coma des de fa deu anys i els comensals ho agraeixen.\nBar, restaurant, taverna o café, no queda clar. El que és ben segur és que si hi ha un lloc emblemàtic al Raval, aquest és La Masia: un negoci familiar amb més de 60 anys d’història, amb una atmosfera rústica, impermeable a les modes, que enamora per la seva autenticitat, perquè és difícil imaginar-se que un dia no va ser-hi allà per alimentar el veïnat.